Kommissionens beslutning

af 31. juli 2003

om ændring af beslutning 94/85/EF vedrørende import af fersk fjerkrækød og beslutning 2000/609/EF vedrørende sundhedsbetingelser for import af fersk strudsekød for så vidt angår Botswana

(meddelt under nummer K(2003) 2755)

(EØS-relevant tekst)

(2003/573/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 9, stk. 1, og

ud fra følgende betragtninger:

(1) Ved Kommissionens beslutning 94/85/EF(3), senest ændret ved beslutning 2001/733/EF(4), blev der opstillet en liste over tredjelande, hvorfra indførsel af fersk fjerkrækød er tilladt.

(2) Ved Kommissionens beslutning 2000/609/EF(5), senest ændret ved beslutning 2000/782/EF(6), blev der fastsat dyre- og folkesundhedsbetingelser og bestemmelser om udstedelse af sundheds- og hygiejnecertifikat ved import af kød fra opdrættede strudsefugle.

(3) En kontrol, som Kommissionens tjenestegrene foretog i Botswana i maj 2001, viste, at Botswana har tilstrækkeligt velstrukturerede og velorganiserede veterinærtjenester, hvad angår dyresundheden, når det gælder strudsefugle. Lovgivningen i Botswana var dog ikke tilstrækkeligt dækkende med hensyn til kravet om officiel anmeldelse af aviær influenza.

(4) Botswana har nu ændret sin lovgivning for at sikre, at aviær influenza anmeldes til myndighederne.

(5) Kommissionens beslutning 94/85/EF bør derfor ændres, så Botswana optages på listen i bilaget dertil. Af hensyn til klarheden bør bilaget udskiftes i sin helhed.

(6) Bilaget til beslutning 94/85/EF bør klart angive, at Botswana kun er anerkendt med hensyn til kød fra strudsefugle.

(7) Bilag I til beslutning 2000/69/EF bør også ændres, så Botswana optages på listen over lande, som har tilladelse til at eksportere kød fra opdrættede strudsefugle til EU. Af hensyn til klarheden bør bilaget udskiftes i sin helhed.

(8) På grund af Botswanas sundhedsstatus, når det gælder Newcastle disease, bør det af bilag I til beslutning 2000/69/EF klart fremgå, at certifikat "B" skal anvendes, når der er tale om import af kød fra opdrættede strudsefugle fra Botswana.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 94/85/EF affattes som angivet i bilag I til nærværende beslutning.

Artikel 2

Bilag I til beslutning 2000/69/EF affattes som angivet i bilag II til nærværende beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 31. juli 2003.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 35.

(2) EFT L 300 af 23.11.1999, s. 17.

(3) EFT L 44 af 17.2.1994, s. 31.

(4) EFT L 275 af 18.10.2001, s. 17.

(5) EFT L 258 af 12.10.2000, s. 49.

(6) EFT L 309 af 9.12.2000, s. 37.

BILAG I

"BILAG

Indførsler fra lande på denne liste skal opfylde de krav, der gælder for dyresundhed og folkesundhed

>TABELPOSITION>"

BILAG II

"BILAG I

Liste over tredjelande eller dele af tredjelande, der har tilladelse til at eksportere kød fra opdrættede strudsefugle til EU

>TABELPOSITION>"